carohd/mindhelper huggingface dataset:
Skal jeg skifte fornavn, hvis vi skal giftes?
Kategori: Kærlighed og sex
K\u00f8n: Pige
Alder: 18
Dato: 2019-08-21T12:21:18.000Z

Sp\u00f8rgsm\u00e5l:
Er der en regl i islam om, at man skal skifte fornavn inden man bliver gift med en muslimsk mand? Jeg som er katolik og min kæreste som er tyrker, snakkede nemlig om det, og han sagde at man ikke kunne blive gift, hvis en ikke-muslim ikke skiftede sit fornavn til et muslimsk navn?

Svar:
Jeg er glad for at du har skrevet herind og stillet et rigtigt godt spørgsmål. Jeg ville super gerne hjælpe dig, men jeg kommer til kort, for jeg ved det desværre ikke. Her på Mindhelper er der desværre ikke nogle af os, der har noget specielt kendskab til islam. Men jeg kan til gengæld komme med lidt råd til, hvor jeg tror du kan få svar på dit spørgmål.


Tag fat i den lokale Imam.


Jeg tror mit bedste råd til dig vil være, at tage fat i en lokal Imam eller anden lærd. Hvis din kæreste er tilknyttet en bestemt Moské, så kan i helt sikkert også få vejledning der. De vil kunne besvare dit spørgsmål om navneskift og andre spørgsmål du kunne have omkring tværreligiøse ægteskaber.


Kontakt RED-centeret


Du kan også prøve at skrive til RED-centerets brevkasse. RED-centeret er et center der rådgiver i æresrelaterede konflikter. Det lyder måske lidt voldsomt, men der kan man stille spørgsmål omkring ægteskab og religion. De er eksperter i religion og konflikter, og ved en helt masse omkring ægteskab og islam.


Selvom jeg desværre ikke selv kunne være til den store hjælp. Jamen så håber jeg, at jeg har kunne sende dig videre i rigtig retning, så du kan få et klart svar på dit spørgsmål. Jeg ønsker dig alt held og lykke fremover.
Mine venner og jeg har skrevet noget pinligt i en bog - nu vil de vise den til klassen
Kategori: Skole og uddannelse, Venner
K\u00f8n: Pige
Alder: 13
Dato: 2019-09-25T16:14:50.000Z

Sp\u00f8rgsm\u00e5l:
mig og mine venner har skrevet en bog der er noget pinligt i den og de vil hvide den til klassen jeg ved jeg vil blive drillet men hvad hvis jeg mister dem som venner hvad skal jeg fører

Svar:
Æv, det lyder mega træls, at de vil vise bogen til klassen. Derfor er jeg også glad for, at du har skrevet herind og delt din bekymring med os.


Kan du snakke med dem?


Det lyder til, at der er blevet skrevet noget i den bog, som du måske ikke har så meget lyst til at dele med klassen. Derfor tænker jeg også på, om du måske kunne snakke med dine venner om, at lade være med at dele den med klassen? Hvis du forklarer dem, at du ville synes det var ret pinligt, hvis de delte det med klassen, så vil de måske lade være? Jeg tænker, at hvis de er gode venner, så lader de være med at dele den. Måske er det i hvert fald et forsøg værd?


Hvis vi bliver udsat for noget pinligt og ens venner griner af en, så er det mega nederen. Så kan man godt blive rigtigt pinligt berørt, og have lyst til at grave sig langt ned i et hul. Men for det meste, så går drillerierne ret hurtigt over. Det er nemlig sådan, at det for det meste kun er sjovt at drille med noget i en kort periode  og når det så ikke længere er nyt, så plejer det at gå over af sig selv. Jeg er lidt i tvivl om, om jeg har forstået problemer helt rigtigt. Men det lyder til, at det du er nervøs for er, at dine venner finder ud af det pinlige, der står i bogen og derfor ikke vil være venner med dig? Er det det du oplever? Hvis det er situationen, så behøver det pinlige i bogen ikke betyde andet, end at du bliver drillet i en kort periode, og så går det over igen. Derfor tænker jeg også, at du nok ikke mister dine venner, selvom det er pinligt, det der står i bogen. Hvis dit problem derimod er, at du er bange for at miste dine venner, hvis du beder dem om ikke at vise bogen frem. Så tænker jeg, at det må være noget i kan snakke om. Hvis de er gode venner, så vil de nok gerne hjælpe dig og bliver ikke sure på dig over bogen.


Snak med en voksen


Hvis du virkeligt ikke har lyst til, at de deler bogen med klassen, så tænker jeg, at det kunne være en god idé, hvis du snakkede med din lærer om bogen. Du kan fortælle læreren, at i har skrevet noget i en bog, som du ikke vil have de andre skal vide, men at de andre vil dele det med klassen. Så kan du spørge læreren ad, om ikke han/hun vil stoppe dem fra at dele bogen med de andre. Det er jeg næsten sikker på, at læreren godt vil hjælpe dig med. Du kan også snakke med dine forældre, hvis du synes det er rarere. Så kan dine forældre enten snakke med jeres lærer, eller med de andres forældre og få stoppet, at bogen bliver delt med de andre i klassen.


Det er mega nedern, hvis ens venner vil dele noget med klassen, som er pinligt for en. Så kan det være en rigtig god idé, at prøve at snakke med dem om det, og måske snakke med en voksen, hvis det bliver nødvendigt. Jeg håber du har kunne bruge mine råd til noget.
Er det onani, hvis man ikke vidste at man gjorde det?
Kategori: Kærlighed og sex
K\u00f8n: Pige
Alder: 13
Dato: 2019-09-25T16:06:15.000Z

Sp\u00f8rgsm\u00e5l:
Jeg har fået af hvide hvad onani er og at jeg har gjort det er det onani hvis man ikke har vidst det.

Svar:
Du skriver og fortæller, at du har fundet ud af, hvad onani er. Og at du faktisk allerede har onaneret, uden at du vidste, at det var onani. Men nu er du så lidt i tvivl om, om det tæller som onani, hvis man ikke vidste, at det var det man gjorde. Er det rigtigt forstået?



Selvom du ikke vidste at du onanerede, så er det stadigvæk onani. Men heldigvis, så er det fuldstændigt naturligt og helt okay at onanere. Det er faktisk de fleste mennesker (både drenge og piger, unge og voksne) som onanerer eller har prøvet det i løbet af deres liv. Det kan faktisk være rigtigt sundt at onanere og en rigtig god måde, at lære sin krop at kende på. Du kan læse mere om onani her på sexliniens hjemmeside og mere om onani for piger her. På sexliniens side vil du også kunne læse flere artikler om onani, stille spørgsmål og læse spørgsmål om onani fra andre unge.



Onani er ikke farligt, og der er ingenting at skamme sig over. 71% af alle unge har prøvet at onanere inden de fylder 15. Det er altså 7 ud af 10 unge som har prøvet det. Derfor er det også fuldstændigt normalt at onanere. Jeg håber du kunne bruge mit svar til noget.
Min lærer er sur
Kategori: Skole og uddannelse
K\u00f8n: Dreng
Alder: 13
Dato: 2019-10-03T12:17:32.000Z

Sp\u00f8rgsm\u00e5l:
min tysk lære er sur

Svar:
Øv altså, det er mega svært, hvis man har en lærer, som bliver rigtigt sur. Derfor er jeg også glad for, at du har skrevet herind og delt dine tanker med os.


Hvorfor bliver din lærer sur?


Du skriver ikke så meget om, hvad der er sket, siden din tysklærer er blevet sur. Er der en bestemt grund til, hvorfor han/hun er blevet sur? Hvis der er en grund til, at han/hun hurtigt bliver sur, er det så noget dig og din klasse måske kan undgå? Eller kan i måske snakke med læreren om, hvorfor han/hun bliver så sur?


Det er selvfølgelig ikke sjovt at have en lærer, som bliver rigtigt sur. Derfor kan jeg også godt forstå, hvis du synes det er træls.


Hvis han/hun bare bliver rigtigt sur uden grund, så kan i måske prøve at snakke med en anden lærer eller jeres rektor om det. Så kan de snakke med læreren om, at han/hun ikke skal blive så sur på dig/jer. Du kan også snakke med dine forældre om det. Hvis de også synes han/hun bliver for sur, så kan de jo tage fat i skolen, og snakke med dem om det.


Jeg håber du har kunne bruge mine råd til noget, og så krydser jeg fingre for, at jeres lærer snart bliver lidt mere glad.
Jeres 4-7-8-øvelse har hjulpet super meget
Kategori: Mad, søvn og motion
K\u00f8n: Pige
Alder: 13
Dato: 2019-10-03T12:21:22.000Z

Sp\u00f8rgsm\u00e5l:
Jeg har brugt jeres råd om 4-7-8 øvelsen og den har hjulpet mig super meget.
Jeg har haft søvnproblemer i flere måneder, og har endda været til lægen.
Men nu sover godt hver næste!&
Tusind tak

Svar:
Vi er bare mega glade for at høre, at du har kunne bruge vores øvelse. Mange mange tak for den gode feedback. God vind fremover.
Er det voldtægt, hvis jeg sagde ja?
Kategori: Kærlighed og sex
K\u00f8n: Pige
Alder: 16
Dato: 2019-10-09T14:08:08.000Z

Sp\u00f8rgsm\u00e5l:
er det voldtægt, hvis jeg sagde ja. Men det gjorde ondt. Og bare vendet på det var færdigt?

Svar:
Det lyder til, at du har været ude for en rigtigt dårlig oplevelse. Derfor er jeg også glad for, at du har skrevet herind og delt dine tanker med os.  


Jeg er ked af på dine vegne, at du har haft en dårlig seksuel oplevelse. Det er ikke rart, at det har gjort ondt, og du bare har ventet på, at det var overstået. Du spørger om det er en voldtægt, når det ikke var en rar oplevelse, men du havde sagt ja. Når man har givet samtykke og gået frivilligt med til at have sex, så er det ikke en voldtægt. Ud fra hvad du har skrevet i dit brev, så virker det ikke til, at der er sket noget ulovligt. Men derfor kan det sagtens have været en rigtig dårlig oplevelse alligevel. Og derfor er det også rigtigt godt, at du har skrevet herind.


Snak med nogen om det 


Når man har haft en rigtig dårlig oplevelse, så kan det være en god idé at få det snakket igennem med nogen. For det kan være super hårdt at gå rundt med alene. Når man snakker med nogen om hvordan man har det, så kan det godt føles lidt som om, at man man får løftet noget af byrden fra sine skuldre. Og det kan være rart at få den støtte fra andre, hvis man går igennem noget svært. 


Hvis der er nogle i dit liv, som du er tryg ved at snakke med om den her oplevelse, så kunne det måske være rart for dig? Det kunne være en forælder, veninde, moster, lærer eller en helt 5. person. Måske er der en du tænker på lige nu? 


Jeg kommer også til at tænke på, om det er noget du kan snakke med fyren om? Nu ved jeg jo ikke noget om jeres forhold  om I er kærester eller om I overhovedet kender hinanden? Hvis du tænker, at det kunne være en hjælp for dig, så kan du måske prøve at snakke med ham om oplevelsen? Men det er selvfølgelig vigtigt, at du mærker efter i maven, om du synes, det er det rigtige for dig. 


Tag fat i Headspace


Hvis du har brug for at snakke med nogen, som ikke kender dig, så kan du tage fat i Headspace. Headspace er et anonymt rådgivningstilbud til unge. Der kan du komme og snakke med deres frivillige om de ting, som fylder for dig. Her alle velkomne, uanset hvilke problemer de bokser med. Det er meget stille og roligt, og du kan være helt tryg ved at kontakte dem.


Tag fat i Sexlinien 


Du kan også tage fat i Sexlinien. Sexlinien tilbyder nemlig også rådgivning til unge, og de er eksperter i de spørgsmål og problemer, der handler om sex. De er vant til at snakke om alle slags seksuelle oplevelser, spørgsmål og problemstillinger, og de er super søde og dygtige. Dem kan du kontakte både på chat, brevkasse og telefon. Det er forøvrigt også helt anonymt. Så det vil jeg anbefale dig at gøre.


Selvom det helst ikke bør være sådan, så er sex nogle gange en dårlig oplevelse. Derfor kan det også være en rigtig god idé, at du får talt med nogen om det, så du ikke går med oplevelse alene.


Jeg håber at du har kunne bruge mit svar, og så krydser jeg fingre for, at det kommer til at gå super godt med dig.
Jeg har projektopgave og søger information om spiseforstyrrelser
Kategori: Generelt
K\u00f8n: Pige
Alder: 15
Dato: 2019-10-20T21:32:39.000Z

Sp\u00f8rgsm\u00e5l:
jeg er en 9 klasses elev på en skole på Nørrebro.


i denne uge har jeg projektuge og jeg har beskæftiget mig med spise-forstyrrelser som underemne.


hvis det er muligt vil jeg gerne stille et spørgsmål, spørgsmålet lyder som følgende :


Hvordan kan det være at så mange unge piger i dag udvikler spiseforstyrrelser, og hvordan kan de hjælpes? Hvilken rolle spiller kommunen i denne hjælp og kan vi andre som menig borgere hjælpe til?

Svar:
Det lyder som et super spændende emne, du har valgt til din projektopgave, men da brevkassen er til personlige spørgsmål, vælger jeg ikke at svare dig her.


Hvis du har lyst, kan du prøve at kigge på vores artikel om spiseforstyrrelser. Det kan være, at du kan finde svare på nogle af dine spørgsmål der. Ellers er jeg sikker på, at der også kommer en masse god information, hvis du kigger på nettet.


Jeg ønsker dig alt mulig held og lykke med din projektopgave.
Jeg har mistet en gave fra min kæreste
Kategori: Forelskelse
K\u00f8n: Pige
Alder: 13
Dato: 2019-10-09T15:33:10.000Z

Sp\u00f8rgsm\u00e5l:
Har mistet en gave fra min kæreste skal jeg købe en ny eller fortælle det.

Svar:
Æv hvor ærgerligt. Det er aldrig sjovt at miste noget, som man har fået i gave. Derfor er jeg også glad for, at du har skrevet herind og delt det med os. 


Er den helt væk? 


Du skriver at du har mistet gaven, og det er selvfølgelig super ærgerligt. Du skriver ikke så meget om, hvordan du har mistet gaven? Er der nogen mulighed for at den kan blive fundet igen? Måske kan du prøve at genkalde dig, hvor du var henne, da du mistede gaven og så tage derhen og lede? Hvis gaven er helt væk, så er der selvfølgelig ikke så meget at gøre ved det. 


Skal man fortælle det? 


Jeg kan sagtens forstå, at du er i tvivl om du skal sige det til din kæreste. For man vil selvfølgelig helst ikke komme til at såre sin kæreste. Men jeg tænker også, at du jo ikke har mistet gaven med vilje. Og derfor tror jeg heller ikke din kæreste bliver sur på dig. Du kan selvfølgelig også vælge at købe en gave magen til og så ikke fortælle ham, at du mistede den rigtige gave. Men vil det give dig dårlig samvittighed? I såfald vil det nok være bedst, hvis du bare fortæller ham om, hvad der er sket. Så kan i måske sammen tage ud og købe en ny ting magen til? 


Det er super ærgerligt at miste en gave, men nogle gange så er man bare uheldig. Og man gjorde det jo ikke med vilje. Derfor kan de fleste også sagtens tilgive, at man mistede gaven. 


Jeg håber at du har kunne bruge mit svar, og at finder den rigtige løsning for dig. Og så krydser jeg fingre for, at gaven snart dukker op igen.
Hvor gammel skal man være for at kysse med tunge?
Kategori: Kærlighed og sex
K\u00f8n: Pige
Alder: 13
Dato: 2019-10-09T15:46:27.000Z

Sp\u00f8rgsm\u00e5l:
Hvad er en passende alder for at kysse med tunge.

Svar:
Du spørger, hvornår det er en passende alder at kysse med tunge. Jeg tror mit bedste råd er: når man føler sig klar.


Der er ikke nogen bestemt alder man skal være, for at måtte kysse med tunge. Det vigtigste er, at man mærker efter på sig selv, hvornår det føls rigtigt. For nogle vil det måske føles rigtigt når de er 13 år, for andre vil det måske først føles rigtigt, når de er 20 år. På det punkt kan vi mennesker være helt vildt forskellige. Hvis du mærker, at det føles rigtigt for dig nu, så er det helt i orden. Hvis du hellere vil vente, så er det ligeså okay. 


Det er selvfølgelig også vigtigt, at den man kysser med også synes, det er det rigtige tidspunkt. Derfor kan det også være en god idé at snakke om, hvad man er klar på, så der ikke er nogle som får overskredet deres grænser. 


Hvis du vil vide mere om kys, så kan du læse videre her på Sexliniens hjemmeside. 


Jeg håber du kunne bruge mit svar til noget.
Jeg skriver digte om intethed, tårer og blod. Er det underligt?
Kategori: Usikkerhed
K\u00f8n: Pige
Alder: 13
Dato: 2019-10-09T16:10:16.000Z

Sp\u00f8rgsm\u00e5l:
Jeg skriver digte og de handler meget om intethed og tårer og blod er det underligt.

Svar:
Når man skriver digte, så kan man skrive om mange emner  også nogle som er lidt dystre. Og så kan man måske godt blive i tvivl om, det er underligt. Men det tænker jeg slet ikke, det behøver at være. 


Når man skriver digte, så er man jo super kreativ. Og der er massere af forfattere som har skrevet om blod, tårer og intethed før dig. For det kan være nogle super spændende emner at skrive om, som både kan være spændende triste og måske lidt uhyggelige? Når man skriver digte, så må man skrive om lige det, man har lyst til. Det bestemmer man helt selv. Så hvis det er meningsfuldt for dig og gør dig glad, at skrive digte om blod, tårer og intethed, så er det helt okay. 


Nogle gange kan ens digte godt reflektere, hvordan man har det. Så jeg tænker du kan prøve at mærke godt efter på dig selv. Hvad betyder digtene for dig? Og hvordan har du det? Hvis du kommer frem til, at digtene faktisk lidt viser, hvordan du har det. Og at intethed, tårer og blod beskriver, hvordan det føles indeni dig  så kan det være en god idé, at snakke med nogen om, hvordan du har det. Måske dine forældre, en god veninde eller en helt 3. person? 


Hvis det gør en glad at skrive digte om blod, tårer og intethed, så er det bare helt okay. Det er ikke underligt at have en interesse for de emner  for de kan være super spændende. Men hvis man mærker, at digtene reflekterer at man måske ikke har det så godt, så kan det være en god idé lige at snakke med nogen om det.


Jeg håber du har kunne bruge mit svar til noget, og så ønsker jeg dig masser af held og lykke med skriveriet. Måske får vi en dag lov til at læse dine digte i en rigtig bog?
Jeg kan ikke sove
Kategori: Mad, søvn og motion
K\u00f8n: Pige
Alder: 13
Dato: 2019-10-09T17:16:56.000Z

Sp\u00f8rgsm\u00e5l:
Jeg kan ikke sove.

Svar:
Det kan være mega frustrerende, hvis man ikke kan sove. Derfor er jeg også glad for, at du har skrevet herind og delt det med os. 


Der kan være mange grunde til, at man ikke kan sove. Men det er faktisk fuldstændigt normalt ikke at kunne sove nogle gange. Og for det meste går det heldigvis over af sig selv. Nogle oplever at de har svært ved at falde i søvn, fordi de tænker rigtigt meget. Eller fordi de måske slet ikke føler sig trætte, når de går i seng. Jeg tænker, at du kan prøve at læse vores artikel omkring årsager til søvnproblemer. Der står 8 typiske grunde til, at man ikke kan falde i søvn. Måske passer nogle af dem på dig? Når man først har fundet ud af hvorfor man ikke kan sove, så kan det også være nemmere at finde ud af, hvad man så kan gøre ved det. Du kan læse vores artikel med 11 gode råd til, hvad man kan gøre, hvis man har svært ved at falde i søvn. Der er især mange, som synes øvelsen med progressiv muskelafspænding er rigtig god  så måske den også vil virke på dig? 


Er der noget som fylder? 


Der er mange som oplever at have svært ved at sove, hvis de er pressede eller har nogle problemer eller bekymringer, som fylder meget. Er der noget som fylder meget for dig i øjeblikket, som holder dig vågen? Det kan være mange forskellige ting. Eksempelvis et skænderi med en ven, lektier i skolen eller måske nogle svære tanker man døjer med. Hvis der er noget i dit liv, som fylder så meget, at det holder dig vågen om natten, så kan det være en rigtig god idé, at få snakket med nogen om, hvordan du har det. 


Snak med nogen om det


Grunden til at det kan være en god idé, at snakke med nogen om, hvordan du har det er, at det faktisk kan være med til at gøre det nemmere at håndtere. Når man så får snakket ud om det, så kan det føles som om, at man bliver helt let igen. At en sten letter fra ens hjerte. Og det kan være super rart at få støtte og råd fra andre om, hvad man så kan gøre ved det.


Måske kan du prøve at snakke med dine forældre om, at du ikke kan sove. Pga. din alder, så regner jeg med, at du bor hjemme hos dine forældre. I såfald så er dine forældre nok dem, som har allerbedst mulighed for at hjælpe dig med søvnproblemerne. Det kan endda være, at dine forældre også har prøvet, at have svært ved at sove. Så kan de måske komme med nogle gode tips til dig. 


Hvis du ikke har lyst til at snakke med dine forældre, så kan du måske tage fat i en anden person, som du er tryg ved. Det kunne være en moster, veninde, lærer eller helt 4. person. Måske er der en du tænker på lige nu? 


Det er møgirriterende, hvis man ikke kan sove. Men det er helt normalt at opleve en gang i mellem. Hvis man oplever det tit, så er det en god idé, at få snakket med nogen om, hvordan man har det. Og måske kigge på dine vaner for at se, om grunden til at man ikke kan sove findes der. 


Jeg håber du har kunne bruge nogle af mine råd til noget. Og så krydser jeg fingre for, at du kommer til at sove super dejligt fremover.
Hvordan er det at have sex?
Kategori: Kærlighed og sex
K\u00f8n: Pige
Alder: 13
Dato: 2019-10-09T16:56:44.000Z

Sp\u00f8rgsm\u00e5l:
Hvordan er det at have sex

Svar:
Du spørger, hvordan det er at have sex. Det tror jeg, at der er rigtigt mange på din alder, som også tænker meget over. Og det kan være svært lige at forestille sig, hvis man aldrig har prøvet det før.



Det kan være meget forskelligt, hvordan det føles at have sex. Men de fleste synes det er rigtigt dejligt, især hvis det er sammen med en som de elsker. Sex er oftest rart, så længe man er klar og tryg ved situationen. De første gange man har sex kan nogle piger dog godt opleve, at det gør lidt ondt. Men det er ikke alle, som oplever det. Hvis man spænder meget i kroppen, fordi man måske er nervøs, så kan det godt gøre, at man får lidt ondt. Eller hvis skeden ikke er våd nok. Udover det, så skal man også lige vænne sig til den nye fornemmelse. Hvis man oplever at det gør ondt, så er det en god idé at stoppe eller holde en pause.



Du kan læse meget mere om sex og den første gang her i vores artikel. Der står en masse gode råd og viden.



Se vores artikel om sex for første gang her. 



Find masser af information hos Sexlinien



Du kan læse meget mere om sex her på Sexliniens hjemmeside. Sexlinien har skrevet en hel masse omkring sex, seksualitet og køn rettet mod unge. De har rigtigt mange gode artikler og man kan også få rådgivning i deres brevkasse, på chat eller via telefon. Og læse spørgsmål fra andre unge.



Jeg håber du kunne bruge mit svar. God vind herfra.
Min søn klager over dårlig søvn
Kategori: Mad, søvn og motion
K\u00f8n: Dreng
Alder: 15
Dato: 2019-10-05T08:11:43.000Z

Sp\u00f8rgsm\u00e5l:
Jeg er mor til S. på 15 år, som har Aspergers. Han har i årevis klaget over dårlig søvn. Er det OK at give ham melatomin set fra en lægefaglig synsvinkel? Jeg mener, hans hjerne er jo stadig i udvikling, og jeg bekymrer mig over eventuelle skadelige virkninger.

Svar:
Da vores brevkasse er anonym, har jeg slettet navne fra dit spørgsmål, så i ikke kan genkendes. Det håber jeg er helt okay med dig.



Det kan sagtens forstå, hvis det er super generende for din søn, at han har problemer med sin søvn. Og det kan være dødfrustrerende som mor, at skulle se sin søn lide under det. Da der desværre ikke er nogle her på Mindhelper, som er medicinsk uddannet, så kan vi desværre ikke svare på dit spørgsmål om brugen af melatonin. Jeg vil i stedet anbefale dig at ringe til hans/jeres læge og spørge dem til råds. De vil kunne give jer et helt klart svar.



Jeg er ked af, at vi ikke lige kan være til mere hjælp. I kan eventuelt prøve at læse vores artikel med 11 råd til dem, der har svært ved at falde i søvn. Måske er der nogle af de råd, som vil kunne hjælpe din søn? Jeg ved, at der er flere unge, som især har været super glade for den øvelse, der hedder progressiv muskelafspænding. Jeg håber og krydser fingre for, at din søn snart får balance i søvnen.